প্রোটিয়াস (ভিডিও গেইম)
﻿প্রোটিয়াস একটি ২০১৩ মুক্ত বিশ্ব বিশ্লেষণমূলক ভিডিও গেইম যা এড কি এবং ডেভিড কানাগা লিনাক্স, ম্যাকওস, মাইক্রোসফট উইন্ডোজ, প্লে-স্টেশন ৩ এবং প্লে-স্টেশন ভিটার জন্য তৈরি করেছিলেন। গেইমটি ২০১৩ সালের ৩০ জানুয়ারি উইন্ডোজ এবং ম্যাকের জন্য মুক্তি পায়। লিনাক্সের জন্য মুক্তি পায় ২০১৩ সালের ৮ এপ্রিল। পরবর্তীতে ২০১৩ সালের ২৯ অক্টোবর প্লে-স্টেশন ৩ এবং প্লে-স্টেশন ভিটার জন্য মুক্তি পায়। গেইমটি একটি দ্বীপের মাঝে এডভেঞ্চার এবং আবিষ্কার করার উপর ভিত্তি করে নির্মাণ করা হয় যার নির্দিষ্ট কোন লক্ষ্য নেই। খেলোয়াড়গণ একটি পরিবেশকে পর্যবেক্ষণ করে যার প্রতিটি সৃষ্টি এবং গাছপালা সঙ্গীতের সাক্ষর বহণ করে ফলে এলাকার পরিবর্তনের কারণে শব্দের পরিবর্তন ঘটে। এড কি ২০০৮ সালে গেইম সম্প্রসারণ করা শুরু করেন এবং ২০১০ সালে ডেভিড কানাগার সাথে যোগদান করেন; এরা দুজন ঐতিহ্য এবং ধ্বংসাত্মক কর্মকান্ডের বাইরে গেইম তৈরি করা জন্য লক্ষ্য স্থির করেন। গেইমের মূল নকশা করার পূর্বে তারা বিভিন্ন গেইমের কৌশল, অনুসন্ধান প্রক্রিয়া পর্যবেক্ষণ করেন। কার্ভ স্টুডিওস প্লে-স্টেশন ৩ এবং প্লে-স্টেশন ভিটার জন্য সংস্করণ বের করে এবং সনির নির্দেশে ভিটা সংস্করণে আলাদা সুবিধা যুক্ত করে। প্রোটিয়াস ২০১১ সালে সেরা অডিওর জন্য ইন্ডিকেড এওয়ার্ড লাভ করে এবং ২০১২ সালে ইন্ডিপেনডেন্ট গেইম ফেস্টিভাল নভো এওয়ার্ডের মূল পর্বের জন্য মনোনীত হয়। সমালোচকরা মুক্তিপ্রাপ্ত মূল গেইম এবং প্লে-স্টেশনের জন্য তৈরিকৃত গেইমকে ভাল ভাবেই গ্রহণ করে, বিশেষ করে গেইমে ব্যবহৃত অডিওকে। যদিও কিছু সমালোচক গেইমের দৈর্ঘ্য এবং পুনরাবৃত্তির কারণে নেতিবাচক মন্তব্য করেন। অনেক খেলোয়াড়-ই প্রোটিয়াসকে ভিডিও গেইম বলা যায় কিনা এ নিয়ে তর্কে জড়িয়ে পড়েন এবং কোন কোন সময় প্রোটিয়াসকে বিরোধী খেলা হিসেবেও বর্ণনা করা হয়ে থাকে।